Az Európai Gazdasági és Szociális Bizottság véleménye – Javaslat európai parlamenti és tanácsi rendeletre a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről

[COM(2015) 636 final – 2015/0289 (COD)]

(2016/C 303/16)

2015. december 17-én az Európai Parlament, december 22-én pedig a Tanács úgy határozott, hogy az Európai Unió működéséről szóló szerződés 43. cikkének (2) bekezdése és 304. cikke alapján kikéri az Európai Gazdasági és Szociális Bizottság véleményét a következő tárgyban:

Javaslat európai parlamenti és tanácsi rendeletre a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről

[COM(2015) 636 final – 2015/0289 (COD)].

A bizottsági munka előkészítésével megbízott „Mezőgazdaság, vidékfejlesztés és környezetvédelem” szekció 2016. május 11-én elfogadta véleményét.

Az Európai Gazdasági és Szociális Bizottság a 2016. május 25–26-án tartott, 517. plenáris ülésén (a május 25-i ülésnapon) 146 szavazattal 4 ellenében, 8 tartózkodás mellett elfogadta az alábbi véleményt.

1. Következtetések

2. Háttér-információk

3. Általános észrevételek

4. Részletes megjegyzések

Az EGSZB véleménye szerint a „megfigyelői programnak” a 3. cikk f) pontjában rögzített fogalommeghatározását ki kellene bővíteni oly módon, hogy az a valamely regionális halászati gazdálkodási szervezet égisze alatt működő programokon túlmenően a tagállami programokra is kiterjedjen, és ne csak a szabályok hajók általi betartásának ellenőrzését foglalja magában, hanem az adatgyűjtést is.

MELLÉKLET

A szekcióvélemény alábbi pontja a Közgyűlés által elfogadott módosító indítvány szerint módosult, ugyanakkor a leadott szavazatok több mint egynegyedét megkapta (eljárási szabályzat 54. cikk (4) bekezdés):

4.2. pont

A javaslat 5. cikke (1) bekezdésének d) pontja kimondja, hogy a lobogó szerinti tagállamok csak akkor állíthatnak ki halászati engedélyt, ha a piaci szereplőre és a halászhajóra a halászati engedély iránti kérelem benyújtását megelőző 12 hónapban nem szabtak ki szankciót súlyos jogsértésért. Az EGSZB úgy véli, hogy a súlyos jogsértést elkövető piaci szereplő esetében valóban szükség van a megfelelő szankcióra, ugyanis a halászati engedély kiadásának megtagadása nem a gazdasági szereplő kétszeres megbüntetését jelenti, hanem egy jogosultsági kritérium alkalmazását. Emellett az EGSZB véleménye szerint ezt az intézkedést adott esetben kizárólag jogerős ítéletek esetén szabadna alkalmazni.

Indokolás

A rendelkezés kettős szankcióhoz vezethet, amely aránytalanul súlyos lenne, tekintve, hogy a piaci szereplőre és a hajó kapitányára nemcsak azokat a szankciókat vetnék ki, amelyek a Tanács 2009. november 20-i, a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK rendeletének 90–92. cikkében, valamint a Tanács 2008. szeptember 29-i, a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendeletének 42–47. cikkében szerepelnek, hanem ezenkívül az engedély megszerzéséből is kizárnák őket.

Az említett cikkek már így is jelentős szankciókról rendelkeznek a súlyos jogsértéseket elkövető gazdasági szereplőkre irányulóan, a gazdasági szankcióktól (a súlyos jogsértés elkövetésével megszerzett halászati termékek értékének legalább ötszörösének megfelelő bírság) a következő járulékos szankciókig:

1) a jogsértésben érintett halászhajó zár alá vétele;

2) a halászhajó ideiglenes feltartóztatása;

3) a tiltott halászeszközök, halászzsákmány vagy halászati termék elkobzása;

4) a halászati engedély felfüggesztése vagy visszavonása;

5) a halászati jogok csökkentése vagy visszavonása;

6) az új halászati jogok megszerzésére való jogosultságból történő ideiglenes vagy állandó kizárás;

7) az állami támogatáshoz vagy szubvenciókhoz való hozzáférésből való ideiglenes vagy állandó kizárás;

8) a 16. cikk (3) bekezdése szerint nyújtott elismert gazdasági szereplői státus felfüggesztése vagy visszavonása.

Hasonlóképpen az 1224/2009/EK rendelet 92. cikke egy súlyos jogsértésekre vonatkozó pontrendszert hoz létre. Ha az összes pont egy adott számot elér vagy meghalad, a halászati jogosítványt legalább két hónapos időtartamra automatikusan fel kell függeszteni. Ez az időtartam négy hónap, ha a halászati jogosítványt másodszor is felfüggesztik, nyolc hónap, ha a halászati jogosítványt harmadszor is felfüggesztik, és egy év, ha a halászati jogosítványt negyedszer is felfüggesztik azért, mert annak jogosultja elérte a meghatározott pontszámot. Véglegesen be kell vonni annak a halászati jogosítványát, aki a meghatározott pontszámot ötödször is eléri.

Másrészt ez a rendelkezés sérti a diszkrimináció tilalmának elvét, mivel ugyanazon jogsértések esetén nem ugyanazok a szankciók alkalmazandók az EU vizein és azokon kívül. Ugyanazon jogsértés esetén az Unión kívüli vizeken halászókra egy további szankciót is kivetnének, például 12 hónapon keresztül kizárnák őket a halászati engedély megszerzéséből. Ily módon kettős mércét alkalmaznának az ilyen jogsértésekre vonatkozóan.

A szavazás eredménye: